Երբ կոնֆլիկտը դիտարկվում է որպես էթնիկ միավորի ինքնորոշման խնդիր, ապա գոյություն չունի որեւէ միջազգային իրավական ակտ, որը տարածքային ամբողջականության սկզբունքին հեգեմոնության կարգավիճակ տա։ Դա հիանալի հասկանում են նաեւ Ադրբեջանում, եւ հենց դա է պատճառը, որ նրանք ամեն ջանք գործադրում են, որպեսզի հակամարտությունը ներկայացվի ոչ թե որպես ներքին, ղարաբաղցիների ինքնորոշման խնդիր, այլեւ հատկապես հայաստանա-ադրբեջանական կոնֆլիկտ Ղարաբաղի տարածքի համար, որտեղ պարզից էլ պարզ է, որ Հայաստանը, ուզի թե չուզի, հանդես է գալու իբրեւ ագրեսոր, որը Ղարաբաղի տարածքին տիրանալու համար խախտել է սուվերեն երկրի միջազգային սահմանների անխախտելիության սկզբունքը եւ օկուպացրել է Ադրբեջանի տարածքների 20 տոկոսը։